Piracaia

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Marcelo Gonçalves de Oliveira
Syntymäaika: 17. huhtikuuta 1971 (ikä 53)
Syntymäpaikka: Piracaia, São Paulo, Brasilia
Pelipaikka: hyökkäävä keskikenttäpelaaja
Pituus: 171 cm
Lempinimi: Pira
Seura
Seura: MuSa 2
Pelinumero: 87
Junioriseurat
1985–1987: Piracaia FC
Seurat
| Vuodet | Seura | O | (M) |
| 1988–1991 | Bragantino | – | (–) |
| 1992–1997 | Jazz | 145 | (27) |
| 1997 | AIK | 13 | (1) |
| 1998–2000 | HJK | 47 | (4) |
| 2000 | → Kotkan TP (laina) | 13 | (0) |
| 2000–2002 | USM Blida | 36 | (4) |
| 2001 | → Atlantis (laina) | 11 | (1) |
| 2002 | FC Hämeenlinna | 1 | (0) |
| 2003–2004 | Jazz | 50 | (7) |
| 2004–2005 | US Monastir | – | (–) |
| 2005–2007 | Jaro | 57 | (1) |
| 2008–2010 | PoPa | 54 | (5) |
| 2010–2014 | MuSa | 95 | (12) |
| 2016 | MuSa/4 | 3 | (0) |
| 2017 | MuSa 3 | 17 | (0) |
| 2018– | MuSa 2 | 18 | (3) |
| Yhteensä | Yhteensä | 560 | (68) |
 Seurajoukkueuran tilastot kattavat vain kansalliset sarjat, päivitetty 28. toukokuuta 2019.
Marcelo Gonçalves de Oliveira, kutsumanimeltään Piracaia (s. 17. huhtikuuta 1971 Piracaia, São Paulo, Brasilia) on ammattilaisuransa lopettanut brasilialainen jalkapalloilija. Hän on pelipaikaltaan hyökkäävä keskikenttäpelaaja.
Piracaia aloitti uransa Piracaia Futebol Clubessa, josta siirtyi CA Bragantinoon vuonna 1988. Hän pelasi suurimman osan urastaan kuitenkin Suomessa, jonne tuli ensimmäisen kerran vuonna 1992 FC Jazzin joukkueeseen. Jazz voitti kaksi mestaruutta vuosina 1993 ja 1996 Piracaian kuuluessa joukkueen tärkeimpiin pelaajiin. Mestaruusvuonna 1996 hän teki 10 Veikkausliiga-maalia.
Vuonna 1997 Piracaia jätti Jazzin ja lähti AIK:hon, jossa hän kuitenkin pelasi vain kauden ennen paluutaan Suomeen, tällä kertaa Helsingin Jalkapalloklubin riveihin. HJK:n pelatessa Mestarien liigaa 1998 Piracaia oli joukkueen jokaisessa lohkovaiheen ottelussa avauskokoonpanossa. Kaudella 2000 Piracaia jäi vähälle peliajalle Klubissa, joten hänet vuokrattiin Kotkan TP:hen.  Sieltä hän siirtyi Algeriaan USM Blidaan.
Vuonna 2001 Piracaia palasi jälleen Suomeen, kun USM Blida lainasi hänet Atlantikseen. Vuonna 2002 Piracaian sopimus algerialaisseuran kanssa umpeutui joten hän pelasi syksyn FC Hämeenlinnassa. Kaudeksi 2003 Piracaia palasi jälleen FC Jazzin paitaan, jossa hän pelasi kaksi vuotta. Kausi 2004 päättyi kuitenkin murheellisesti Jazzin hävittyä liigakarsinnoissa IFK Mariehamnille. Talven Piracaia pelasi jälleen Pohjois-Afrikassa, tällä kertaa Tunisian pääsarjan US Monastirin paidassa. Vuodet 2005–2007 Piracaia edusti FF Jaroa. Kaudeksi 2008 Piracaia palasi Poriin pelaamaan Kakkoseen Porin Palloilijoiden riveihin.
Kesken kauden 2010 Piracaia siirtyi PoPasta toiseen porilaisjoukkueeseen, Kakkosen Musan Salamaan. Hän olikin yhtenä osasyynä siihen, että joukkue säilytti sarjapaikkansa Suomen kolmanneksi korkeimmalla sarjatasolla. MuSa tippui kuitenkin seuraavana kauden päätteeksi Kolmoseen.
Piracaia ilmoitti lopettavansa jalkapallouransa vuonna 2011, mutta pyörsi lopettamispäätöksensä myöhemmin edustaen MuSaa vielä kauteen 2014 asti. Ammattilaisuransa jälkeen liikuntaneuvojaksi vuonna 2011 valmistunut Piracaia on toiminut Merikarvialla vapaa-aikasihteerinä ja liikunnanopettajana.